OzLabs/hebrew-wiki-articles huggingface dataset:
Söhne Mannheims

Söhne Mannheims (בעברית: בנים שלך מנהיים) היא להקה גרמנית שנוסדה בשנת 1995.

== תיאור פעילות ==
הלהקה הוקמה על ידי קסבייה ניידו וחבריו בשנת 1995. בשנת 2000 הם שחררו את אלבום הראשון של הלהקה Zion. בהמשך חברי הלהקה עשו פרויקטים נפרדים עד שבשנת 2005 שחררו את האלבום השני Noiz. האלבום כלל שיר Und Wenn ein Lied שהיה במשך כל תקופת החורף 2005 במקום השני במצעד הפזמונים הגרמני.

בשנת 2005 קלאוס אייזנמן שהיה בין מקימי הלהקה עזב אותה. לטענותיו הוא עזב כי קסבייה ניידו פעל כדיקטטור.

בשנת 2007 הלהקה עשתה סיבוב הופעות באירופה, בעיקר בארצות דוברי גרמנית. לאור ההצלחה הסבב הורחב ל-6 הופעות נוספות.

באוגוסט 2007 סינגל של הלהקה Das hat die Welt noch nicht gesehen טיפס לראש מצעד הפזמונים.

בשנת 2011 שוחרר אלבום הרביעי Barrikaden von Eden. בשנת 2013 הלהקה התמודדה על ייצוג גרמניה באירוויזיון, אך הפסידה לקסקדה.

בשנת 2017 הלהקה עשתה סבב הופעות נוסף באירופה בה השתתף גם ת'ורסטיין איינרסון.

באפריל 2018 נפטר גיטריסט רובי מריאנו שהיה בלהקה מאז שהיא נוסדה.

== דיסקוגרפיה ==
=== אלבומי אולפן ===
{| class="wikitable plainrowheaders" style="text-align:center;"
! scope="col" rowspan="2" style="width:11em;"| שם
! scope="col" rowspan="2" style="width:10em;"| פרטים
! scope="col" colspan="3"| מיקום במצעד הפזמונים
! scope="col" rowspan="2" style="width:12em;"| מכירות
|-
! style="width:3em;font-size:90%;"| גרמניה
! style="width:3em;font-size:90%;"| אוטריה
! style="width:3em;font-size:90%;"| שווייץ
|-
! scope="row"| Zion
|
18 בדצמבר 2000
| 4 || 3 || 13
|
* BVMI:פלטינה
* אוסטריה:זהב
* שווייץ:זהב
|-
! scope="row"| Noiz
|
14 ביוני 2004
| 1 || 1 || 4
|
* BVMI:פלטינה*3
* אוסטריה:פלטינה*2
* שווייץ:פלטינה
|-
! scope="row"| Iz On
|
10 ביולי 2009
| 3 || 4 || 4
|
* BVMI:זהב
* אוסטריה:פלטינה*2
* שווייץ:פלטינה
|-
! scope="row"| Barrikaden von Eden
|
13 במאי 2011
| 2 || 2 || 2
|
* BVMI:זהב

|-
! scope="row"| ElyZion
|
21 בינואר 2014
| 9 || 4 || 9
|
|-
! scope="row"| MannHeim
|
21 באפריל 2017
| 6 || 8 || 10
|
|}
==== אלבומי הופעות ====
{| class="wikitable plainrowheaders" style="text-align:center;"
! scope="col" rowspan="2" style="width:11em;"| שם
! scope="col" rowspan="2" style="width:10em;"| פרטים
! scope="col" colspan="3"| מיקום במצעד הפזמונים
! scope="col" rowspan="2" style="width:12em;"| מכירות
|-
! style="width:3em;font-size:90%;"| גרמניה
! style="width:3em;font-size:90%;"| אוטריה
! style="width:3em;font-size:90%;"| שווייץ
|-
! scope="row"| Power of the Sound
|
8 באוגוסט 2005
| 1 || 1 || 5
|
* BVMI:גולד
* אוסטריה:זהב
|-
! scope="row"| Wettsingen in Schwetzingen MTV Unplugged
|
19 בספטמבר 2008
| 1 || 2 || 1
|
* BVMI:פלטינה
* אוסטריה:זהב
* שווייץ:זהב
|}

== קישורים חיצוניים ==
* 

קטגוריה:להקות גרמניות
קטגוריה:להקות פופ
אודאי

אודאי (באוקראינית: Удай) הוא נהר באוקראינה, אחד מיובליו של הדנייפר ויובלו המרכזי של נהר הסולה.<ref name=bse>[http://bse.sci-lib.com/article113571.html Удай], Great Soviet Encyclopedia</ref>

אורכו של הנהר הוא 327 קילומטרים, ואגן הניקוז שלו הוא כ-7,030 קמ"ר. מקורו הוא במחוז צ'רניהיב, והוא עובר בשפלת הדנייפר בטרם הוא מגיע למחוז פולטבה.

הנהר בדרך כלל קופא בין נובמבר–ינואר למרץ–אפריל, וזרימתו מתחדשת בעוצמה בעת הפשרת השלגים.

הערים המרכזיות ששוכנות לגדותיו הן פיריאטין ופרילוקי.

==קישורים חיצוניים==

==הערות שוליים==

קטגוריה:אוקראינה: נהרות ונחלים
קטגוריה:יובלי הדנייפר
לוחביציה

לוחביציה (באוקראינית: Ло́хвиця; ברוסית: Лохвица; ביידיש: לאחװיצא או לאכוויץ) היא עיר באוקראינה השוכנת במחוז פולטבה. בשנת [http://db.ukrcensus.gov.ua/PXWEB2007/ukr/publ_new1/2022/zb_Сhuselnist.pdf 2022] נאמדה אוכלוסיית העיר ב-11,014 תושבים.

==היסטוריה==
שמהּ של העיר, שנקראה על שם הנהר שלגדותיו הוקמה, נגזר מהמילה הסלאבית העתיקה לאלתית.

בזמן נסיכות קייב השטח שבו ממוקמת העיר היה חלק מנסיכות פריאסלב. תאריך הקמת העיר אינו ידוע, אך תיעוד כתוב על קיומה מופיע באזור שנת 1320.

בשנת 1644 הוענקו זכויות מגדבורג לעיירה, כך שכל נושאי העיירה היו אמורים להיפתר על ידי מועצת עיר, שנבחרה על ידי האזרחים העשירים.

העיר נכבשה על ידי הגרמנים ב-12 בספטמבר 1941 ושוחררה על ידי הצבא האדום בספטמבר 1943. במהלך מלחמת העולם השנייה נפגשו בעיר שני הצבתות של ארמיית הפאנצר הראשונה וארמיית הפאנצר השנייה ולכדו מאות אלפי חיילים סובייטים במסגרת קרב קייב.

==יהדות==
נוכחות יהודים בעיר תועדה לראשונה כבר ב. בשנת 1636 נהרגו בעיר 50 יהודים במהלך מרד פאבליוק. במהלך מרד חמלניצקי ב-1648 נהרגו כמה מיהודי המקום והשאר נמלטו.

היהודים בעיר היו בעיקר בעלי מלאכה או עבדו במסחר. בשנת 1897 מנתה האוכלוסייה היהודית המקומית כ-2,500 איש, והיוותה 36 אחוזים מכלל האוכלוסייה. בשנת 1930 נוסד בעיר קולחוז יהודי, שכלל 188 משפחות והחזיק בשטח של 84 דונם.

בשנת 1926 היו בעיר 2,095 יהודים, שהיוו 19.3 אחוזים מכלל האוכלוסייה, וב-1939 הקהילה הצטמצמה לכ-600 בלבד.

יהודים רבים מלוחביציה הספיקו להימלט לתוככי ברית המועצות לפני הכיבוש הגרמני בספטמבר 1941. באוקטובר הגרמנים הקימו גטו בעיירה ובהמשך הביאו אליו יהודים מכפרים נוספים באזור כמו סנצ'ה . כדי לשרוד בגטו בחורף יהודים היו חייבים להבריח את רכושם אל מחוץ לגטו ולהחליף אותו תמורת אוכל מהאוקראינים המקומיים, ובנוסף על כך רבים מהם נאלצו לבצע עבודות כפייה בפיקוח משטרת העזר האוקראינית המקומית. בתחילת מאי 1942 הובאו יהודים נוספים לגטו, בין היתר מצ'רבונוזבודסקה (זבודסקה המודרנית).

ב-12 במאי 1942 אנשי יחידת זונדרקומנדו של האס אס בסיוע משטרת העזר המקומית הוציאו את יושבי הגטו אל מחוץ לעיר והרגו 287 יהודים.

בתחילת המאה ה-21 יש עדות לכך שהייתה בלוחביציה קהילה יהודית.

==קישורים חיצוניים==

* 
* [https://rujen.ru/index.php/ЛОХВИЦА לוחביצה], באתר האנציקלופדיה ליהדות רוסיה 
* [https://ru.wikisource.org/wiki/ЕЭБЕ/Лохвица לוחביצה], ביברייסקיה אנציקלופדיה 
* 
* 

==הערות שוליים==

קטגוריה:מחוז פולטבה: ערים
קטגוריה:קהילות יהודיות באוקראינה
קטגוריה:שואת יהודי אוקראינה
לוחביציה (נהר)

לוחביציה (באוקראינית: Ло́хвиця) הוא נהר באוקראינה, אחד מיובליו של הדנייפר ויובלו של נהר הסולה.<ref></ref>

אורכו של הנהר הוא 63 קילומטרים, ואגן הניקוז שלו הוא כ-491 קמ"ר. רוחבו המרבי הוא קילומטר וחצי, ועומקו המרבי הוא 40 מטרים. מישור ההצפה שלו הוא ביצתי בחלקו.

העיר המרכזית השוכנת לגדותיו היא לוחביציה, שאף נקראת על שמו.

==קישורים חיצוניים==

==הערות שוליים==

קטגוריה:אוקראינה: נהרות ונחלים
קטגוריה:יובלי הדנייפר
מחוז ארלינגטון

מחוז ארלינגטון (באנגלית: Arlington County) הוא מחוז במדינת וירג'יניה שבארצות הברית, המכונה בקיצור גם ארלינגטון. המחוז ממוקם בצפון וירג'יניה, על גדות נהר הפוטומק, והוא חלק מאזור המטרופולין של וושינגטון די. סי., בירת ארצות הברית, הנמצאת מעברו השני של הנהר. במחוז ארלינגטון נמצאים בניין הפנטגון, בית הקברות הלאומי ארלינגטון, וכן נמל התעופה רונלד רייגן וושינגטון נשיונל.<ref name="omb1301"></ref>.

==גאוגרפיה==
מחוז ארלינגטון גובל במחוז פיירפקס () ובעיר פולס צ'רץ' () ממערב, בעיר אלכסנדריה מדרום, ובנהר הפוטומק ובוושינגטון בגבול הצפון-מזרחי של המחוז. עם שטח של כ-67 קמ"ר, זהו המחוז הקטן ביותר בין מחוזות וירג'יניה.

ב-2019 נמנו במחוז 236,842 תושבים. צפיפות האוכלוסין כ-3520 תושבים לקמ"ר. בשל חוקי מדינת וירג'יניה הנוגעים למחוזות עם צפיפות אוכלוסין גבוהה, אין בתוך מחוז ארלינגטון ערים או עיירות המאוגדות תחת רשות מקומית נפרדת, והמחוז כולו הוא יחידה מנהלית אחת. אמנם מחוז ארלינגטון איננו מאוגד כעיר, אך הוא נספר כעיר השנייה בגודלה במטרופולין של וושינגטון, אחרי וושינגטון עצמה.

==היסטוריה==
בימי קולוניית וירג'יניה שלפני הכרזת העצמאות של ארצות הברית, וכן בשנים הראשונות לאחריה, שטחו של מחוז ארלינגטון היה חלק ממחוז פיירפקס. כמעט כל השטח של מחוז ארלינגטון נכלל בשטח שהועבר ממדינת וירג'יניה ב-1791 לצורך יצירת מחוז קולומביה (District of Columbia), המחוז של הבירה הפדרלית וושינגטון. שטח המחוז נקבע בצורת ריבוע שאורך צלעו 10 מייל בדיוק (כ-16 ק"מ) והעיר אלכסנדריה בפינתו הדרומית.

ב-1847 הוחלט להעביר את כל השטח שממערב לנהר הפוטומק במחוז קולומביה, שנקרא אז מחוז אלכסנדריה, בחזרה למדינת וירג'יניה.

ב-1870 נחקק בווירג'יניה חוק שהפריד ערים מהמחוזות אליהם היו שייכים וקבע שעליהם להתנהל כערים עצמאיות. העיר אלכסנדריה הופרדה משטח המחוז.

ב-1920 שונה שם המחוז למחוז ארלינגטון על מנת למנוע בלבול בין העיר אלכסנדריה והמחוז בעל אותו השם.

== כלכלה ==

הכלכלה של מחוז ארלינגטון נסמכת על הקרבה לבירה וושינגטון. בין המוסדות הפדרליים אשר המטה המרכזי שלהם נמצא בארלינגטון ניתן למנות את מחלקת ההגנה של ארצות הברית (בבניין הפנטגון), המנהל לאכיפת הסמים, DARPA, ושירות המרשלים של ארצות הברית.

בארלינגטון פועלות גם חברות מסחריות רבות. בין השאר, המטה האמריקאי של חברת נסטלה נמצא בארלינגטון. ב-2018 הכריזה חברת אמזון כי ארלינגטון נבחרה למיקום המטה השני שלה (), נוסף על המטה הראשי בסיאטל.

==קישורים חיצוניים==

* 
* 

==הערות שוליים==

קטגוריה:וירג'יניה: גאוגרפיה
האנה וייר

האנה רוז וייר (באנגלית: Hannah Rose Ware; נולדה ב-8 בדצמבר 1982) היא שחקנית אנגלייה-יהודייה.

==ביוגרפיה==
וייר גדלה בקלאפהאם, לונדון.<ref name="pnys1"></ref> היא בתם של הלנה (לבית קיל, מכונה בדרך כלל לני),<ref></ref> עובדת סוציאלית, וג'ון וייר, כתב BBC Panorama. השניים התגרשו כשהייתה בת 12. היא אחותה הגדולה של הזמרת-יוצרת ג'סי וייר.<ref name="birth2">Births, Marriages & Deaths Index of England & Wales, 1916–2005.; at ancestry.com</ref><ref></ref><ref></ref> אמהּ היא יהודייה, וגידלה את בנותיה כמאמינות.<ref></ref>

היא למדה במכון לי סטרסברג לתיאטרון ולקולנוע שבמנהטן.

==קריירה==
את הופעתה הראשונה בקולנוע ערכה בשנת 2010, כששיחקה בתפקיד משני בסרט קומדיית המשטרה "קופ אאוט" של קווין סמית'.

בשנת 2011 שיחקה בתפקיד משני בסרט הדרמה הבריטי "בושה".

בשנים 2011–2012 שיחקה בתפקיד מרכזי בסדרת הטלוויזיה "בוס", בה גילמה את דמותה של אמה קיין, בתו של ראש עיריית שיקגו.

בשנת 2013 שיחקה בתפקיד משני ברימייק האמריקאי לסרט המצליח "שבעה צעדים".

בשנים 2013–2014 שיחקה בתפקיד הראשי בסדרת הטלוויזיה "בגידה", שבוטלה לאחר עונה אחת בלבד.<ref></ref>

בשנת 2015 שיחקה בתפקיד הראשי בסרט "היטמן: סוכן 47".<ref></ref><ref></ref> בשנת 2017 שיחקה בתפקיד משני בסרט "טיסה 112".

בשנת 2018 שיחקה בתפקיד משני במותחן הריגול הישראלי-אמריקאי "המלאך" של נטפליקס, המגולל את סיפורו של אשרף מרואן.<ref></ref> באותה שנה שיחקה גם בתפקיד מרכזי בסדרת הטלוויזיה "המשימה הראשונה" שבוטלה לאחר עונה אחת.<ref></ref>

בשנת 2021 שיחקה בתפקיד הראשי בסדרת הטלוויזיה הבריטית מסוגת המדע הבדיוני "התאמה מושלמת".<ref></ref>

==קישורים חיצוניים==

==הערות שוליים==

קטגוריה:שחקניות קולנוע וטלוויזיה יהודיות בריטיות
קטגוריה:דוגמניות אנגליות
קטגוריה:בוגרות מכון לי סטרסברג לתיאטרון ולקולנוע
קטגוריה:בוגרי מכון לי סטרסברג לתיאטרון ולקולנוע
קטגוריה:בריטיות שנולדו ב-1982
קטגוריה:בריטים שנולדו ב-1982
איתמר שבירו

איתמר שבירו (נולד ב-17 ביוני 1998 בישראל) הוא כדורגלן ישראלי המשחק בעמדת החלוץ במכבי נתניה ובנבחרת ישראל.

== קריירת מועדונים ==
שבירו נולד וגדל בקיבוץ שובל. מצד אמו, נילי, הוא נכדו של מנהיג מפ"ם לשעבר, אלעזר גרנות. 

גדל במחלקות הנוער של הפועל באר שבע, בית"ר טוברוק ומכבי תל אביב. ב-22 בספטמבר 2016 ערך את הופעת הבכורה שלו בקבוצה הבוגרת של הפועל באר שבע, בתיקו 2-2 נגד מכבי חיפה במסגרת גביע הטוטו 2016/2017. ב-20 במאי 2017 ערך את הופעת הבכורה שלו בליגת העל, בניצחון 0–2 על בני סכנין.

בעונות 2018/2019 ו-2019/2020 הושאל לעירוני ראשון לציון מהליגה הלאומית, במדיה ערך 68 הופעות ליגה והבקיע 15 שערים.

בעונת 2020/2021 שיחק שבירו בהפועל באר שבע. ב-30 באוגוסט 2020 הבקיע את שער הבכורה שלו בליגת העל, בניצחון 2–3 על מכבי נתניה. ב-26 בנובמבר הבקיע שער בהפסד 1–4 לבאייר לברקוזן במסגרת שלב הבתים של הליגה האירופית לעונת 2020/2021. הוא ערך 24 הופעות ליגה בעונה זו, בהן הבקיע שלושה שערים.

ב-2 בספטמבר 2021 הושאל שבירו לעירוני קריית שמונה. ב-11 בספטמבר ערך את הופעת הבכורה שלו במועדון, בהפסד 0–2 להפועל תל אביב במסגרת ליגת העל לעונת 2021/2022. ב-23 באוקטובר הבקיע את שער הבכורה שלו במועדון, בניצחון 0–3 על בני סכנין במסגרת הליגה. ב-15 במאי 2022 עבר לקריית שמונה בחוזה קבוע, ששילמה תמורתו לבאר שבע מיליון ש"ח.

ב-18 בספטמבר 2023 חתם במכבי נתניה, ששילמה עבורו לקריית שמונה 1.8 מיליון ש"ח.

== נבחרות ישראל ==
שבירו היה חלק מסגל נבחרת ישראל הצעירה עד גיל 21, עמה שיחק וכבש שער בדקה ה־90 בהופעתו היחידה מול ב־8 בספטמבר 2020, במוקדמות יורו 2021 לנבחרות עד גיל 21, שהסתיים בהפסד בתוצאה 1–2.

ב־15 בספטמבר 2022 זומן לראשונה לסגל נבחרת ישראל הבוגרת, על-ידי המאמן הלאומי אלון חזן<ref></ref>. הוא ערך את הופעת הבכורה ב־27 בספטמבר, כאשר נכנס כמחליף בהפסד במשחק הידידות בחוץ 1–2 למלטה. ב־17 בנובמבר 2022 הבקיע את שער הבכורה שלו במשחק ידידות ביתי בו גברה ישראל 4–2 על .

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:שובל: אישים
קטגוריה:קשרי כדורגל ישראלים
קטגוריה:כדורגלני הפועל באר שבע
קטגוריה:כדורגלני הפועל ראשון לציון
קטגוריה:כדורגלני עירוני קריית שמונה
קטגוריה:כדורגלני מכבי נתניה
קטגוריה:כדורגלני נבחרת ישראל
קטגוריה:בוגרי תיכון מבואות הנגב
קטגוריה:ישראלים שנולדו ב-1998
טיי טננט

טיי פיטר טננט (באנגלית: Ty Peter Tennant; נולד ב-27 במרץ 2002) הוא שחקן קולנוע וטלוויזיה אנגלי.

==ביוגרפיה==
טננט נולד ב-27 במרץ 2002 לג'ורג'יה מופט (נולד בשם טיי פיטר מופט-מרטין). טיי למד בבית ספר למשחק שפרטון שבבעלות סבתו, סנדרה דיקינסון . 

בינואר 2011 דווח במספר עיתונים בבריטניה שמופט התארסה לשחקן דייוויד טננט. ב-29 במרץ 2011 ילדה מופט את בתם המשותפת, אוליב. מופט וטננט התחתנו ב-30 בדצמבר 2011. דייוויד טנט אימץ את טיי באופן רשמי. יש לו ארבעה אחים מנישואיהם.

דודו הוא השחקן לואי דייוויסון, סבו הוא השחקן פיטר דייוויסון וסבתו היא השחקנית סנדרה דיקנסון.

==קריירה==
הופעת הבכורה שלו במשחק הייתה במאי 2010 בפרסומת לטלוויזיה עבור "The Great British Teddy Bear Company". הוא גם השתתף בסרט "The Five-ish Doctors". טיי ואימו הופיעו ביחד בתוכנית המציאות הבריטית "Four Weddings", ובפרק "מאחורי הקלעים של דוקטור הו". הבן ראיין אותה עבור אתר ה-BBC.

בשנת 2019 שיחק בסרט הקולנוע "טולקין" לצד לילי קולינס, ניקולס הולט ודרק ג'קובי. באותה שנה השתתף בפרק בסדרה "נפגעים".

בין השנים 2019–2021 שיחק בסדרת הטלוויזיה האמריקאית "מלחמת העולמות" בעונה הראשונה והשנייה.

בשנת 2021 שיחק בפרק בסדרת הטלוויזיה "סיירת האבדון".

בשנת 2022 שיחק את דמותו של אאיגון טארגאריין השני בנערותו בסדרת הטלוויזיה "בית הדרקון".

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2019
|טולקין <small>(אנ')</small>
|כריסטופר וייסמן הצעיר
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2013
|The Five(ish) Doctors Reboot
|עצמו
|ספיישל טלוויזיוני של BBC Red Button
|-
|2019
|נפגעים <small>(אנ')</small>
|ארון מק'ירנן
|פרק: "#33.34"
|-
|2019–2022
|מלחמת העולמות
|טום גרשם
|תפקיד ראשי (3 עונות); 24 פרקים
|-
| rowspan="2" |2021
|סיירת האבדון
|אדווין פיין
|פרק: "Dead Patrol"
|-
|מסביב לעולם בשמונים יום
|מנהיג כנופיה
|פרק: "#1.8"
|-
| rowspan="2" |2022
|בית הדרקון
|אאיגון טארגאריין
|2 פרקים
|-
|מבוימים
|עצמו
|פרק: "Past"
|-
| rowspan="2" |2023
|Consent 
|רפי
|סרט טלוויזיה של ערוץ 4
|-
|בשורות טובות
|אנון
|פרק: "The Clue"
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים ממוצא גיאני
קטגוריה:בוגרי בתי ספר למשחק באנגליה
קטגוריה:אנגלים שנולדו ב-2002
אמנדה טנפיורד

אמנדה קלרה גאורגיאדיס (; נולדה ב-9 בינואר 1997), ידועה תחת שם הבמה שלה אמנדה טנפיורד (), היא זמרת נורווגית-יוונייה, נציגת יוון לאירוויזיון 2022 בטורינו, איטליה.

== ביוגרפיה ==
אמנדה קלרה גאורגיאדיס נולדה ב-9 בינואר 1997 בעיר אולסון שבנורווגיה, חיה את שנותיה הראשונות בעיר יואנינה שביוון, ובגיל צעיר עברה יחד עם משפחתה לכפר טנפיורד במערב נורווגיה. היא החלה ללמוד נגינה על פסנתר בגיל חמש.<ref name=":0"></ref>

בבית הספר למוזיקה למדה יחד עם הזמרת סיגריד. בשנת 2015 עברה לעיר טרונדהיים על מנת ללמוד רפואה באוניברסיטה,<ref name=":0" /> ובשנת 2019 השהתה את לימודיה על מנת להתרכז בקריירה המוזיקלית שלה.<ref></ref>

ב-2016 השתתפה גאורגיאדיס בתחרות "The Stream" הנורווגית שם התברגה בין 30 הראשונים.<ref></ref> בדצמבר 2021 הודיעה רשות השידור היוונית ERT על בחירתה של טנפיורד לייצוג יוון באירוויזיון 2022 בטורינו שבאיטליה, עם השיר "Die Together". ב-10 במאי 2022 ביצעה טנפיורד את "Die Together" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. אמנדה סיימה את התחרות במקום השמיני עם 215 נקודות.

== דיסקוגרפיה ==
=== מיני-אלבומים ===
* First Impression (2018)
* Miss the Way You Missed Me (2021)

== קישורים חיצוניים ==

* 

== הערות שוליים ==

קטגוריה:משתתפי אירוויזיון 2022
קטגוריה:זמרות יווניות
קטגוריה:זמרות נורווגיות
קטגוריה:ילידות 1997
רנו (אי)

האי רנו (באנגלית: Renaud Island) הוא אי מכוסה קרח בארכיפלג איי ביסקו, שלמול וממערב לחצי האי האנטארקטי, בארץ גרהאם שבאנטארקטיקה.

האי ממוקם בין איי פיט לבין האי ראבו.

אורכו של האי 25 קילומטרים;

רוחבו של האי בין 6.4 קילומטרים ל־16.1 קילומטרים.

מצר מראקה מפריד בין האי רנו לבין איי פיט שמצפון-מזרח לאי רנו.

מצר פנדלטון מפריד בין האי רנו לבין האי לאבוזייה שמדרום-מערב לאי רנו.

מפרץ זובוב ממקום לצידו המזרחי של האי רנו, והוא חודר לפנים האי למרחק של 4.63 קילומטרים,

== היסטוריה ==
האי התגלה על ידי ג'ון ביסקו, מגלה ארצות וימאי בריטי ששרטט לראשונה (מיפה באופן גס) את קו החוף של יבשת אנטארקטיקה. ביסקו היה הראשון שרשם את תגליתו בבריטניה תחת השם "ארץ גרהאם"; כמו כן גילה את איי ביסקו הקרויים על שמו.

האי מופה לראשונה על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1908–1910, בפיקודו של ז'אן-באטיסט שארקו.

שארקו נתן לאי את שמו.

== קישורים חיצוניים ==
* [https://web.archive.org/web/20210503180706/https://geonames.usgs.gov/apex/f?p=GNISPQ:5:::NO::P5_ANTAR_ID:12522 האי רנו] באתר הסקר הגאולוגי של ארצות הברית

== הערות שוליים ==

רנו
רנו
רכבת לבוסאן

רכבת לבוסאן (בקוריאנית: 부산행) הוא סרט אקשן-אימה דרום קוריאני משנת 2016 בבימויו של יואן שאנג-הו .

הסרט מתרחש ברובו ברכבת מהירה מסיאול לבוסאן כשאפוקליפסת זומבים פורצת לפתע במדינה ומאיימת על שלומם של הנוסעים.

הסרט הוקרן בבכורה במדור הקרנות חצות של פסטיבל קאן 2016 ב-13 במאי. ב-7 באוגוסט, הסרט קבע שיא כסרט הקוריאני הראשון של 2016 ששבר את שיא הקהל של למעלה מ-10 מיליון צופי תיאטרון<ref></ref>.

== תקציר העלילה ==
מגפה משתוללת בקוריאה עקב התפרצות וירוס מסתורי והממשלה מכריזה על מצב חרום. הנוסעים ברכבת האקספרס לבוסאן, העיר שהצליחה עד עתה להגן על עצמה בהצלחה מפני המגפה, חייבים להלחם על חייהם כאשר הווירוס הופך למתקפת זומבים.

==קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי אימה מ-2016
קטגוריה:סרטים אפוקליפטיים
קטגוריה:סרטים שמתרחשים ברכבת
We Are Domi

We Are Domi, הידועה גם בשם Domi (לעיתים מסוגננת כ-DOMI), היא להקת אלקטרופופ נורווגית-צ'כית, שהוקמה ב-2018, במהלך לימודיהם במכללת לידס למוזיקה .<ref name="Eurovision"></ref> הלהקה מורכבת מהסולנית הראשית דומיניקה האשקובה, הגיטריסט קספר האטלסטָּה, והקלידן בנימין רקסטָּה.<ref name="Expats"></ref><ref></ref>

לאחר שהלהקה נבחרה בקדם-אירוויזיון הצ'כי, בדצמבר 2021, הלהקה ייצגה את צ'כיה באירוויזיון 2022 ואף העפילה לגמר עם השיר "Lights Off".

== היסטוריה ==
We Are Domi הוקמה בשנת 2018 במכללת לידס למוזיקה , לידס, הממלכה המאוחדת, שחבריה הם מצ'כיה ומנורווגיה.<ref name=":0"></ref>

ב-2021, הלהקה הוכרזה כאחת משבעת המתמודדים של קדם-אירוויזיון הצ'כי לאירוויזיון 2022.<ref></ref><ref name="CZ2"></ref><ref></ref> ב-16 בדצמבר 2021, We Are Domi הוכרזה כזוכת הקדם, לאחר שקיבלה סך של 21 נקודות. ב-12 במאי 2022 ביצעה להקת We Are Domi
את "Lights Off" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. עם תום הקראת התוצאות דורגה במקום ה-22 עם 38 נקודות.

== קישורים חיצוניים ==

== הערות שוליים ==

קטגוריה:נציגי צ'כיה באירוויזיון
קטגוריה:משתתפי אירוויזיון 2022
קטגוריה:להקות שהוקמו בשנת 2016
Lights Off

"Lights Off" (בעברית: "כיבוי אורות") הוא סינגל של הלהקה הצ'כית, We Are Domi. השיר השתתף, יחד עם שישה שירים אחרים, בקדם האירוויזיון הצ'כי. לאחר שהשיר הגיע למקום הראשון, עם 21 נקודות, הוא ייצג את צ'כיה באירוויזיון 2022, שהתקיים בטורינו, איטליה.<ref name="Eurovision"></ref>

== על השיר ==
המילים של "Lights Off" מספרות על התקופה שלאחר פרידה מבן-זוג. הפתיחה של השיר מציגה רגשות חרטה וייאוש. הזמרת טוענת כי לאחר הפרידה היא איבדה את נשימתה ושכחה את דרכה. הפזמון מחזק את תחושות הגעגוע של הזמרת לאהובה כשהיא שואלת "איפה אתה?" כמה פעמים. לבית השני יש מסר מעצים, בו היא טוענת כי היא אדירה, על-אף הפרידה.<ref></ref>

== לפני האירוויזיון ==
ב-16 בספטמבר פתחה רשות השידור הצ'כית את תקופת שליחת השירים לוועדה מיוחדת, שהסתיימה ב-30 בספטמבר. רשות השידור קיבלה 150 שירים, אותם ניפו באמצעות ועדה מיוחדת. שבעת המועמדים שעלו לשלב הבא נחשפו במהלך מסיבת עיתונאים ב-6 בדצמבר בבניין ČT בפראג.<ref></ref><ref></ref> בין המתמודדים ניתן למנות את אליס מראז ואת We Are Domi. ב-16 בדצמבר נערך גמר הקדם, בו ניצחה הלהקה עם השיר "Lights Off", ונבחרה לייצג את צ'כיה באירוויזיון 2022.

== באירוויזיון ==
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-25 בינואר 2022 נקבע בהגרלת חצאי הגמר כי צ'כיה תופיע בחלק השני של חצי הגמר השני.<ref></ref>

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. צ'כיה הופיעה אחרונה, לאחר שוודיה.<ref></ref> ב-12 במאי 2022 ביצעה להקת We Are Domi
את "Lights Off" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. צ'כיה הופיעה ראשונה, לפני רומניה. עם תום הקראת התוצאות דורגה במקום ה-22 עם 38 נקודות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי אירוויזיון 2022
קטגוריה:שירי צ'כיה באירוויזיון
קטגוריה:שירים באנגלית
קטגוריה:בלדות פופ
עמוס גלילי

עמוס גלילי (5 בפברואר 1927 – 1 בינואר 1948) היה איש ההגנה, שנפל בקרבות מלחמת העצמאות. שכונת גבעת עמוס בעיר נשר נקראה על שמו.
קברו של עמוס גלילי בחלקה הצבאית בבית הקברות בנחלת יצחק
לוח מורשת של המועצה לשימור אתרים המנציח בעיר נשר את זכרם של חנן זלינגר חיים בן דור ועמוס גלילי, הצב ב-16 במרץ 2022 בעיר השר
==ביוגרפיה==
עמוס גלילי נולד בעיר תוניס, בן בכור לבינה ויעקב, ולו אחות צעירה ממנו. אביו היה מורה שבא מארץ ישראל לתוניסיה בשליחות בשנת 1926 כדי ללמד עברית ולארגן פעילות ציונית. ב-1929, כשהיה עמוס בן שנתיים, נשלח אביו לשליחות דומה בבגדאד שבעיראק והמשפחה הלכה עמו. הפעילות הציונית שם הייתה קשה ומוסתרת, ולבסוף נאלצו להימלט לסוריה ולהגיע משם לארץ ישראל.

המשפחה התיישבה בבנימינה, שם ניהל האב את בית הספר. מאוחר יותר עברה לשכונת בורוכוב שבגבעתיים. גלילי למד בבית הספר בשכונה ואחר כך בבית הספר "אוהל שם" ברמת-גן.

לאחר סיום לימודיו התיכוניים יצא במסגרת תנועת הנוער העובד להכשרה חקלאית בקיבוץ מעוז-חיים ובכפר סאלד. אחר כך התיישב הגרעין בקיבוץ בארות ליד גדרה. עבר קורסים למחסנאות, סיור, נשק וחומרי נפץ. בקיבוץ בארות שימש כאחראי לביטחון וכמחסנאי הנשק. בהמשך החליט גלילי ללמוד הנדסה ובניין בטכניון שבחיפה והספיק להתחיל שם שנת לימודים שנייה. עבד לפרנסתו כפועל בניין. הוא שימש כסגן מפקד פלוגת ההגנה של הטכניון, השתתף בהגנה על העיר ויצא להכשרה צבאית בעמק יזרעאל ובעמק הירדן.

בעקבות טבח בתי הזיקוק בחיפה יצא הפלמ"ח לפעולת עונשין נגד הכפרים בלד א-שייח' וחוואסה שליד נשר. גלילי ואחרים צורפו לפעולה. לאחר סיום הפעולה, בשעות המוקדמות של 1 בינואר 1948, נפצע קשה ברגלו ואיבד דם רב. הוא הובא לבית חולים בחיפה ושם מת מפצעיו. באותה פעולה נהרגו גם שני אנשי פלמ"ח.

עמוס גלילי הובא לקבורה בבית הקברות נחלת יצחק שבתל אביב, לאחר טקסי פרידה שנערכו בטכניון ובבית ספרו.

==הנצחה==
שלוש שכונות בנשר נקראו על שם הנופלים בפעולת התגמול בבלד א-שייח' וחוואסה - עמוס גלילי, חיים בן-דור וחנן זלינגר. כמו כן רחוב "עמוס" בשכונת בן דור בעיר נשר נקרא על שמו, וכן בית ספר יסודי "גלילות" בשכונת בן דור, נקרא על שמו.

שמו של גלילי הונצח על גבי מספר אנדרטאות, ובהן האנדרטה לחללי נשר במערכות ישראל, האנדרטה לחללי הטכניון, האנדרטה בגשר גדוד 22 בחיפה ואנדרטאות בבתי ספר שבהם למד. לאחר מלחמת העצמאות ניטעו לזכרו עצים ביער המגינים.

במלאת עשרים שנה לנופלו הוציא אביו לזכרו את הספר "חיי עמוס", ובו דברים עליו וטקסטים שכתב עמוס עצמו.

==לקריאה נוספת==
* חיי עמוס: במלאת עשרים לנפול עמוס גלילי, ד' באדר תרפ"ז-י"ט בטבת תש"ח, הביא לדפוס יעקב גלילי, תל אביב: דפוס דבר, תשכ"ח

==קישורים חיצוניים==

* [https://www.izkor.gov.il/עמוס%20גלילי%20רובינשטין/en_13e4f8f54c6637c2c0f5fd1778c20172 עמוס גלילי], באתר יזכור
* [https://benyehuda.org/read/31420 הספר "חיי עמוס"], באתר פרויקט בן-יהודה

קטגוריה:לוחמי ההגנה
קטגוריה:חללי צה"ל במלחמת העצמאות
קטגוריה:אישים הקבורים בבית הקברות הצבאי נחלת יצחק
קטגוריה:נשר: אישים
קטגוריה:חללי ההגנה
קטגוריה:בוגרי בית הספר אהל שם
קטגוריה:ארץ-ישראלים שנולדו ב-1927
קטגוריה:ארץ-ישראלים שנפטרו ב-1948
לאפאפה

לאפאפה (בהונגרית: Lápafő) הוא כפר במחוז טולנה, בנפת דומבובאר.

== מיקום ==
הכפר הזעיר ממוקם בתוך גבעות שומוג' של גבעות טרנסדנוביה, ליד נחל הלאפה. גם שם היישוב נובע מכך. הוא ממוקם בחלק המערבי של המחוז, על הגבול של מחוזות טולנה ושומוג'. מושב המחוז, סקסארד, נמצא במרחק של כ-75 ק"מ מהכפר, והעיר הקרובה ביותר, דומבובאר, נמצאת במרחק של כ-20 ק"מ מממנו.

== נגישות ==
ניתן להגיע אליו בכביש משלושה כיוונים: מהכביש הראשי 61 מ- Kocsola או מאיגל בכביש 6507 מדרום, ומכיוון קפשפולה בכביש 6517 .

אין רכבת באזור, התחבורה הציבורית מסופקת על ידי אוטובוסים של וולאנבוס. תחנת הרכבת הקרובה ביותר נמצאת במרחק של כ-20 ק"מ בצומת הרכבת דומבובאר.

== היסטוריה ==
האזכור הכתוב הראשון שלו הוא מ-1563. באותו זמן, על פי מפקד המס הטורקי (האימפריה העות'מאנית), זה היה חלק מסנג'ק קופאן. מאוחר יותר הכפר נהרס ולא היה מיושב. הוא אוכלס מחדש בשנת 1734.

== אתרים בעלי חשיבות ==
* הכנסייה הקלוויניסטית: נבנתה בין 1785 לבין 1790. המגדל בן שלוש הקומות בחזית נוסף בשנת 1899.
* אנדרטת מלחמת העולם השנייה

== ילידי המקום ==
* לאסלו סירטש, (נולד בשם יוז'ף נייזר, בהונגרית: Szirtes László; לאפאפה, 26 באוקטובר 1904 – פראג, 27 במרץ 1959) היה שחקן, מנהל הפקה (Executive producer) (במשטר הקומוניסטי זה למעשה תפקיד המפיק) וכן היה מנהל אתרים (Location manager). הוא אביו של טמאש סירטש, במאי תיאטרון.

== קישורים חיצוניים ==

* 
* [http://www.terkepcentrum.hu/index.asp?go=map&tid=14605 מפה של לאפאפ]ה
* [http://lapafo-kozseg-onkormanyzata.webnode.hu/ האתר הרשמי של לאפאפ]ה

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Hurt Somebody

"Hurt Somebody" הוא סינגל של הזמר-יוצר האמריקאי, נואה קאהן, שיצא ב-15 בספטמבר 2017, בתור הסינגל המוביל מהמיני-אלבום הראשון שלו, בעל אותו השם. השיר נכתב על ידי נואה קאהן וסקוט האריס, והופק על ידי ג'ואל ליטל וסאם די ג'ונג.<ref></ref><ref></ref> נכון לדצמבר 2021, הגרסה הושמעה למעלה מ-20 מיליון פעמים בספוטיפיי.<ref></ref>

גרסת דואט עם הזמרת-יוצרת האמריקאית, ג'וליה מייקלס, יצאה ב-12 בינואר 2018.<ref></ref> הגרסה הופיעה באלבום המוזיקה הראשון של קאהן, Busyhead, ובמיני-אלבום הראשון של קאהן, Hurt Somebody. נכון לדצמבר 2021, הגרסה הושמעה למעלה מ-253 מיליון פעמים בספוטיפיי.<ref></ref>

== ביקורת ==
ניק קלי, מ-Project U, אמר כי: "יש לזה תחושה מיידית של התמכרות. זה פשוט, מאופק ומושלם מבחינה מלודית."<ref></ref>

מיץ' מוש, מ-Atwood Magazine, אמר כי השיר, "שיצא במקור כהופעת סולו, בתוספת הנוכחות של מייקלס מוסיפה פרספקטיבה חדשה, הרמוניה וחזון לשיר אינטנסיבי ממילא על הפחד לחתוך קצוות רופפים".<ref></ref> השיר הופיע בסרט האמריקאי, מוחות אפלים .

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטרליה (ARIA)
|4× פלטינה
|280,000
|-
!ניו זילנד (RMNZ)
|זהב
|15,000
|-
! colspan="3" |סטרימינג
|-
!שוודיה (GLF)
|זהב
|4,000,000
|}

== היסטוריית יציאות לאור ==
{| class="wikitable"
!אזור
!תאריך
!פורמט
!גרסה
!חברת תקליטים
!הערות
|-
! rowspan="3" scope="row" |עולמי
| 16 בספטמבר 2017
| rowspan="3" | הורדה דיגיטלית, סטרימינג
|סולו
| rowspan="3" |ריפבליק רקורדס
|
|-
| 12 בינואר 2018
| גרסת דואט
|
|-
| 2 במרץ 2018
| גרסת דואט (רמיקס אלכס אדאיר)
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:סינגלים מ-2018
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי סקוט האריס
קטגוריה:שירים שהופקו על ידי ג'ואל ליטל
קטגוריה:סינגלים בהוצאת ריפבליק רקורדס
תורפז תעשיות

תורפז תעשיות בע"מ המוכרת בשם המקוצר "תורפז" היא חברה ציבורית ישראלית העוסקת בפיתוח, ייצור ומכירה של תמציות טעם וריח טבעיות וסינתטיות לתעשיית
הקוסמטיקה, טואלטיקה וטיפוח אישי ולתעשיית המזון והמשקאות, ובפיתוח, ייצור, ומכירה של חומרי ביניים וחומרי גלם לתעשיית הפארמה.

החברה הוקמה בפברואר 2011 כחברה פרטית בשם בכפ תמציות בושם בע"מ, שבעליה העיקריים היו קרן כהן חזון, ישראל לשם, אילן לויטה ואלון גרנות. מנכ"לית החברה הייתה נורית בוקשפן. ב-2016 מונתה קרן כהן חזון למנכ"לית החברה. בינואר 2021 שינתה החברה את שמה לשם הנוכחי, תורפז תעשיות בע"מ.

במאי 2021 הונפקו מניותיה בבורסה לניירות ערך בתל אביב והיא הפכה לחברה ציבורית.

==תחומי פעילות==
* ריחות: ייצור תמציות ריח טבעיות וסינתטיות לבשמים, לתעשיית הקוסמטיקה, הטואלטיקה, הדטרגנטים, המגבונים, הנרות, הבישום האווירתי לבתי מלון ולשוק הביתי. 
* טעמים: ייצור תמציות טעם מתוקות ומלוחות, טבעיות וסינתטיות ותערובות תבלינים, המשמשים בעיקר לתעשיות לייצור מזון, משקאות ותוספי תזונה. 
* חומרי ביניים לתעשיית הפארמה: החברה הבת כימדע תעשיות בע"מ עוסקת בייצור כימיקלים המשמשים כחומרי גלם וחומרי ביניים בתעשיית הפארמה.
* חומרי גלם ייחודיים: חברה הבת כימדע תעשיות בע"מ עוסקת בפיתוח, ייצור ומכירה של חומרי גלם ייחודיים המיועדים לתעשיות שונות, בדגש על תחום חומרי טעם וריח, הגנת הצומח, פולימרים וקטליזטורים.

לחברה אסטרטגיה המשלבת צמיחה אורגנית לצד ביצוע רכישות אסטרטגיות של פעילויות משיקות לפעילותה. אסטרטגיה זו התבטאה ברכישה ניכרת של חברות בישראל ובעולם. בשנת 2022, למשל, רכשה החברה את החברות באלירום, פנטאור וקלאבין. במרץ 2024 רכשה החברה את החברה הבלגית-גרמנית Clarys & Willich תמורת 47.7 מיליון דולר.

==בעלי עניין==
בעלת השליטה בחברה היא קרן כהן חזון אשר מחזיקה כ-44.31% ממניותיה. בעלי עניין נוספים הם נורית וישראל לשם, המחזיקים 14.64% ממניות החברה.

==קישורים חיצוניים==
* 

* 

==הערות שוליים==

קטגוריה:תעשייה כימית בישראל
קטגוריה:תעשיית מזון בישראל
קטגוריה:חברות ניחוחות
קטגוריה:חברות הנסחרות בבורסה לניירות ערך בתל אביב
אגדה ממבט ראשון

אגדה ממבט ראשון (ברוסית: Кощей. Начало, "קושצ'יי: ההתחלה") הוא סרט קולנוע רוסי בהנפשה ממוחשבת, אשר מבוסס על סדרת הטלוויזיה "סיירת הקסמים". הסרט בוים על ידי אנדריי קולפין, ומדבבים בו במקור ניקיטה וולקוב, אירינה סטרשנבאום, טימור רודריגז וארסני פרל.<ref></ref>

הסרט יצא לאקרנים ברוסיה ב-28 באוקטובר 2021 בהפצת KaroProkat.<ref></ref> בישראל הסרט יצא לאקרנים בדיבוב עברי ב-2 במרץ 2023 בהפצת רד קייפ.

== עלילה ==
בימי קדם, אנשים ויצורים מופלאים חיו יחד. עד שהרוח הלבנה, מפלצת חסרת רחמים המסוגלת להרוס את כל העולם, הגיעה לנסיכות דיבנוזמסקויה. אבל רק גיבור אחד יכול לעצור את המפלצת. הוא צעיר, חזק, חתיך, וגם נוהג על אופניים... קוראים לו קושצ'יי.

== שחקנים ודמויות ==
* ניקיטה וולקוב בתור קושצ'יי בן האלמוות
* אירינה סטרשנבאום בתור מאי
* טימור רודריגז בתור חרב קלדנץ
* ארסני פרל בתור באו
* יורי גלצב בתפקיד וודיאנוי
* פאבל ברשק בתור הנסיך בלויאר
* ולדיסלב וטרוב בתפקיד ליחו
* אירינה מדבדבה בתור ידוויגה פטרובנה (באבה יאגה)
* יוליה זימינה בתור וסיליסה וסילייבנה
* מירוסלבה קרפוביץ' בתור הלנה
* אולגה קוזמינה בתור ולרי
* יוליה אלכסנדרובה בתור מרי
* פולינה קוטפובה בתור שלג
* אנדריי רוז'רוב בתור בזיליו החתול
* דניאל אלדארוב בתור הגארדים
* אנפיסה ויסטינגהאוזן בתור המספרת

== הפקה ==
באוגוסט 2017, בשידור של רדיו מאיאק, אמר המנהל הכללי של אולפן האנימציה Parovoz (ru), אנטון סמטנקין, כי האולפן החל בהפקת הסרט, שתוכנן לצאת במקור ב-2020, אבל נדחה ל-2021 בגלל מגפת הקורונה.<ref></ref><ref></ref><ref></ref>

== קישורים חיצוניים ==
* 

* 

== הערות שוליים ==

קטגוריה:סרטים על קסמים ואשליות
קטגוריה:סרטי הנפשה מוזיקליים
קטגוריה:סרטי 2021
קטגוריה:סרטים שיציאתם נדחתה בעקבות מגפת הקורונה
קטגוריה:סרטי הנפשה רוסיים
קטגוריה:סרטים ברוסית
קטגוריה:סרטי אנימציה ממוחשבת
קטגוריה:סרטי פנטזיה רוסיים
קטגוריה:סרטי ילדים
קטגוריה:סרטים מוזיקליים
קטגוריה:סרטי הרפתקאות רוסיים
קטגוריה:סרטי קומדיה רוסיים
Creative Beast Studio

דגם של [[טריצרטופס, ממוצרי הדגל של החברה]]

חברת Creative Beast Studio היא חברה פרטית וסטודיו המייצרת צעצועי ומיניאטורות דינוזאורים. החברה הוקמה על ידי האמן והפסל דייוויד סילבה מארצות הברית ב-2009.

החברה מייצרת מיניאטורות דינוזאורים בעלי יכולת תנועה (בדומה לאקשן פיגר) ומפסלת את הדינוזאורים על בסיס מחקר מדעי ויסודי. את התפסילים מתכנן ומבצע סילבה בעצמו. הדגמים של החברה זכו לביקורות מצוינות על איכותם ודיוק פלאונטולוגי. את פיתוח הדגמים מממנת החברה באמצעות מימון המונים ומכירת הדגמים בחנויות דינוזאורים.

עד כה ייצרה החברה שלוש סדרות דינוזאורים:
* מנירפטורים (ולוצירפטור וקרוביו)
* צרטופסיים (הדינוזאורים בעלי הקרניים)
* טירנוזאוריים (בתהליך פיתוח)

== קישורים חיצוניים ==
* 

קטגוריה:חברות צעצועים
If You Need Me

"If You Need Me" (בעברית: אם את/ה צריך אותי) הוא סינגל של הזמרת-יוצרת האמריקאית, ג'וליה מייקלס, שיצא, על ידי ריפבליק רקורדס, ב-13 בספטמבר 2019. השיר מופיע בסדרת הדרמה האמריקאית, Sorry for Your Loss .

נכון לדצמבר 2021, השיר הושמע למעלה מ-38 מיליון פעמים בספוטיפיי.<ref></ref>

== וידאו קליפ ==
הווידאו קליפ של הסינגל הועלה לערוץ היוטיוב של ג'וליה מייקלס ב-26 בספטמבר 2019.<ref></ref> נכון לדצמבר 2021, הווידאו קליפ נצפה למעלה מ-5.5 מיליון פעמים.<ref></ref>

== ביקורת ==
מייק ואס, מ-Idolator, אמר כי השיר הוא "סוג של רצועה אמוציונלית והמנונית שנכנסת לך מתחת לעור כבר מההאזנה הראשונה".<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" |עולמי
| 13 בספטמבר 2019
|הורדה דיגיטלית, הזרמת מוזיקה
|ריפבליק רקורדס
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:בלדות פופ
קטגוריה:סינגלים בהוצאת ריפבליק רקורדס
יעקב ישראל

הרב יעקב בן יוסף ישראל (1819 מונסטיר, האימפריה העות'מאנית – 2 באוקטובר 1889, מונסטיר, האימפריה העות'מאנית) היה הרב הראשי ליהודי מונסטיר מ-1854 ועד למותו. נודע בפעילותו מול משה מונטיפיורי לסיוע לקהילתו, לאחר שרפת הענק שכילתה את הרובע היהודי ב-1863.

==קורות חייו==
יעקב ישראל נולד במונסטיר (בימינו העיר ביטולה אשר במקדוניה הצפונית) למשפחת רבנים. אביו יוסף יעקב ישראל (1846-1775) היה רב ומורה צדק בקהילה בין 1810–1846 וסבו יעקב רפאל ישראל (1820-1745) הקים את ישיבת "קהילת יעקב" בעיר.

למד בירושלים והוסמך לרבנות על ידי הרב ניסים שמואל יהודה ארוואץ בעל "דרכי איש" אשר היה רבו המובהק. אברהם אשכנזי ורחמים שאלתיאל יעקב ניניו (בן דודו של יעקב שאלתיאל ניניו), היו בני חברותא של הרב ישראל בעת לימודיו. לאחר הסמכתו שב למונסטיר וכיהן כדיין בבית הדין הרבני בעיר. שמו מופיע בפסיקות של בית הדין החל מ-1849. בראשית 1854 התמנה יעקב ישראל לרב הראשי של יהודי מונסטיר. יעקב ישראל נודע כרב ופוסק שמרן.

ב-1860 הגיע למונסטיר המיסיונר אפרים אפשטיין והחל לפעול בקרב הקהילה להמרת דתם של מי מבניה. הרב יעקב ישראל נפגש עם אפשטיין וניהל עמו ויכוח תאולוגי על סמכותו של התלמוד, הפילוסופיה של הרמב"ם וחוזקה של המסורת. אפשטיין מתאר את ביקורו אצל הרב ואת ביקור הגומלין בביתו של הקונסול האנגלי כנעים ומנומס. הוא מציין כי היחס אליו היה ידידותי, אף על פי שמטרת הגעתו הייתה ברורה. ניכר שהרב היה בעל ביטחון עצמי ולא חשש מפועלו, שכן שליחותו של אפשטיין לא הצליחה והוא עזב את העיר.

ב-14 באוגוסט 1863 פרצה שרפת ענק במונסטיר אשר החריבה לחלוטין את הרובע היהודי וכ-3,000 מבני הקהילה נותרו ללא קורת גג. ב-20 באוגוסט פנו בכתב הרב יעקב ישראל ונכבדי הקהילה למשה מונטיפיורי בבקשת עזרה. המכתב הועבר על ידי הקונסול הדיפלומטי הבריטי למונסטיר צ'ארלס קאלוורט, אשר הוסיף בקשה דומה מטעמו. בשלהי ספטמבר פורסם המכתב בג'ואיש כרוניקל ועורר הדים רבים בלונדון. מונטיפיורי פעל לסייע לקהילה באמצעות ועד שליחי הקהילות וגויסו תרומות מהקהילה היהודית בלונדון באמצעות בתי הכנסת כאשר את ההתרמה הובילו ראשי בית הכנסת בוויס-מרקס. נאספו כ-2,000 לירות שטרלינג ובאמצעותן נקנו מזון, תרופות ובגדים לבני הקהילה וכן מומנה בנייתם של בתי מגורים חדשים. עוד מצוין כי הרב יעקב ישראל עסק למחייתו גם במתן הלוואות בריבית.

==פטירתו וקבורתו==
יעקב ישראל נפטר במונסטיר ב-1889 ונקבר בבית הקברות היהודי בעיר. פגעי הזמן והמלחמות שפקדו את העיר גרמו נזק לבית הקברות, ומצבת קברו של הרב אבדה. לאורך השנים רווחה דעה שהרב עלה לירושלים ובה נפטר. הנחה מוטעית זו הופיעה גם בכתבים היסטוריים אודות הקהילה.

החל מ-2015 מתבצע פרויקט לחישוף ושיקום בית הקברות היהודי בביטולה, אשר עם יוזמיו נמנה שגריר ישראל למקדוניה הצפונית דאז, דן אורין. במסגרת הפרויקט התגלתה מצבת קברו של הרב יעקב ישראל ועליה כיתוב בעברית.

==כתביו==
* ישמח ישראל (בלגרד, 1896) - הספר נכתב בלאדינו והוא סידור תפילה הכולל פרקי הלכות ומנהגי תפילה.
* יגל יעקב (בלגרד, 1900) - הספר נכתב בלאדינו וכולל תיקון חצות, וקטעי תפילות ופיוטים שחיבר יעקב ישראל.
כתביו הובאו לדפוס על ידי בניו של הרב יעקב ישראל.

==הנצחה==
ב-1888 הקימו לכבודו יוצאי מונסטיר ברחוב הקראים אשר בעיר העתיקה בירושלים סמוך לבית הכנסת החורבה, את בית הכנסת יגל יעקב.

==הערות שוליים==

קטגוריה:רבנים אורתודוקסים
קטגוריה:ביטולה: רבנים
קטגוריה:רבנים מקדונים
קטגוריה:ילידי 1819
קטגוריה:נפטרים ב-1889
דרו סטארקי

דרו סטארקי (באנגלית: Drew Starkey; נולד ב-4 בנובמבר 1993) הוא שחקן אמריקאי, אשר מוכר מתפקידו בתור גארט לאפלין בסרט "באהבה, סיימון" ובשל תפקידו בתור רייף קמרון בסדרה "חופים של סודות" בנטפליקס.

== ביוגרפיה ==
סטארקי נולד בעיר היקורי , קרוליינה הצפונית. הוא למד בבית הספר התיכון סנט סטפנס בהיקורי ולאחר מכן סיים לימודי תואר ראשון באוניברסיטת קרוליינה המערבית. <ref></ref>

==קריירה==
בין השנים 2014–2016 שיחק בכחמישה סרטים קצרים. סטארקי התארח בסדרות טלוויזיה רבות בהן "המתמחה", "אוזרק", "יריית פתיחה", "ברוקמאייר" ו"חירות ואומץ". 

תפקיד הפריצה של סטארקי היה בשנת 2018, בסרט הקומדיה הרומנטית, באהבה, סיימון" הסרט זכה לשבחי הביקורת ובו סטארקי שיחק בתפקיד קטן אך חשוב. באותה שנה שיחק בסרט הקולנוע "השנאה שנתתם". שנה לאחר מכן שיחק בסדרת הטלוויזיה "צעקה" ברשת VH1, בה שיחק בתפקיד חוזר בעונה השלישית. באותה שנה שיחק בסרט הקולנוע "צדק ורחמים".

בשנת 2020 החל לשחק בתפקיד ראשי בסדרת הטלוויזיה "חופים של סודות" של נטפליקס. בסדרה הוא מגלם את רייף קמרון, אחד האנטגוניסטים המרכזיים. באותה שנה שיחק בסרט הקולנוע "תמיד השטן" בכיכובו של טום הולנד.

באפריל 2021 לוהק לתפקיד בסרט הקולנוע "מעורר השאול" לצד השחקן ברנדון פלין והשחקנית הישראלית היאם עבאס. בדצמבר אותה שנה לוהק סטארקי לצד השחקן ארצ'י רנו והשחקנית ג'וזפין לנגפורד לשחק בסרט הקולנוע "The Other Zoey" <ref></ref>

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! הערות
|-
| rowspan="3" | 2018
|חיות אמריקאיות
|סטודנט באחווה
|
|-
| באהבה, סיימון <ref></ref>
| גארט לאגלין
|
|-
|השנאה שנתתם
|שוטר 115
|
|-
| rowspan="2" |2019
| Mine 9
| ראיין
|
|-
| צדק ורחמים
| סוהר צעיר
|
|-
| rowspan="2" |2020
| תמיד השטן
| טומי מטסון
|
|-
| Embattled |קרב חייו 
| טאנר ואן הולט
|
|-
| 2022
|מעורר השאול
|טרבור 
|
|-
|2023
|The Other Zoey
|זאק מרקלארן
|תפקיד ראשי
|-
|TBA
|Queer
|אלרטון
|
|}

=== טלוויזיה ===
{| class="wikitable sortable"
!שנה
! סדרה
! תפקיד
! הערות
|-
| rowspan="6" | 2017
| רחוב מרסי
| חייל מהמר
| פרק: "Unknown Soldier"
|-
| יריית פתיחה
| קלינט ג'וניור
| פרק: "Hour Four: Truth"
|-
| אוזרק
|ילד
| פרק: "Ruling Days"
|-
|Dead Silent
| איתן וולטון
| פרק: "Run for Your Life"
|-
|חירות ואומץ
| בובי
| פרק: "Zero Visibility"
|-
|התנהגות טובה
| הסוכן ברדפילד
| פרק: "You Could Discover Me"
|-
| rowspan="3" | 2018
|ברוקמאייר
| בראד כריסטי
| פרק: "In the Cellar"
|-
|Bobcat Goldthwait's Misfits & Monsters
| האנטר רוביסון
| פרק: "Better World"
|-
| המתמחה
| עורך דין צעיר
| פרק: "About Time"
|-
| rowspan="4" | 2019
| סיירת האבדון
| טים
| פרק: "Donkey Patrol"
|-
|Queen Sugar
|בו
| פרק: "I No Longer Imagine"
|-
| צעקה<ref></ref>
| הוקינס
| 4 פרקים
|-
| דולי פרטון: מיתרי הלב
| לוקאאוט
| פרק: "J.J. Sneed"
|-
|2020
|Acting for a Cause
|דימטריוס
|פרק: "A Midsummer Night's Dream"
|-
| 2020-הווה
| חופים של סודות <ref></ref>
| רייף קמרון
| תפקיד ראשי (3 עונות); 30 פרקים
|-
|2022
|רשימת החיסול
|ג'וניור אלבה
|4 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטאות ומכללות בארצות הברית
קטגוריה:אמריקאים שנולדו ב-1993
אמריט

אֶמֶרִיט (ברומנית: Emerit) הוא תואר כבוד במובן של "לשם כבוד" או "מצטיין", ברומניה, בימי המשטר הקומוניסטי, שהוענק למדענים, פרופסורים, מורים, אמנים, רופאים וספורטאים, שהצטיינו בתחומם. התואר נוסד ב-11 באוגוסט 1950 באמצעות צו, וחודש ב-27 ביוני 1977 על ידי החלטה 190 בנושא תוארי הכבוד ברומניה.

<gallery>
קובץ:Om de Stiinta Emerit.jpg|מדליית מדען אמריט
קובץ:Prof.Univ.Emerit.jpg|מדליית פרופסור אוניברסיטאי אמריט
קובץ:Medic Emerit.jpg|מדליית רופא אמריט
</gallery>

מקבלי התארים ברומניה נהגו לענוד סיכה מזהה על דש הבגד. במהלך העשורים החמישי והשישי של המאה ה-20 התואר זיכה את בעליו להטבות חומריות וחברתיות.
בסופו של דבר התואר ננהג במיוחד בתחום האמנויות (אמן הכבוד של הרפובליקה artist emerit או פעיל מצטיין באמנות maestru emerit al artei) ופעיל מצטיין בספורט (maestru emerit al sportului).
דגם התואר הומצא בברית המועצות (Заслуженный артист) והתפשט בכל הגוש הקומוניסטי, לצד הדרגה הגבוהה יותר - "אמן העם של הרפובליקה", ברומנית - artist al poporului.

התואר הונהג גם ברפובליקת מולדובה

==ראו גם==
*אמן הכבוד של הפדרציה הרוסית
*אמן העם של הפדרציה הרוסית
*פרס האמן המצטיין (הונגריה)
*אמן העם

==הערות שוליים==

קטגוריה:תארים
מגדל אוואלה

מגדל אוואלה (בסרבית: Авалски торањ או Avalski toranj, "אוואלסקי טורן") הוא מגדל תקשורת ותצפית בגובה של 204.68 מטר, הממוקם בעיר בלגרד, בירת סרביה. המגדל המקורי שעמד באתר נהרס בהפצצת נאט"ו בשנת 1999. המגדל הנוכחי נבנה תחתיו והושלם בשנת 2010.

==המגדל המקורי==
המגדל המקורי נבנה בשנים 1961–1965 בתכנונם של האדריכלים אוגליישה בוגונוביץ' וסלובודן יאניץ' והמהנדס מילאן קרסטיץ'. שמו ניתן לו על שם הר אוואלה, שעליו הוקם. הוא היה בשעתו המגדל היחיד בעולם בעל חתך של משולש שווה-שוקיים ואחד ממגדלים מעטים שלא נסמכו ישירות על הקרקע אלא עמדו על רגליים – שלוש במקרה שלו. גובהו היה 202.87 מטר ומשקלו עמד על 4,000 טון. הוא כלל בגובה של 102 עד 135 מטר מרפסת תצפית סגורה, שאליה הובילו שתי מעליות מהירות.

בראש המגדל הוצבה אנטנה ששימשה להפצת שידורי טלוויזיה בשחור-לבן. ב-1971 היא הוחלפה באנטנה שהתאימה לשידורי טלוויזיה בצבע. בהמשך שימשה האנטנה שעל המגדל לשידור טלוויזיה דיגיטלי קרקעי.

===הרס המגדל===
במהלך מבצע כוח מאוחד פגעו מטוסי נאט"ו במגדל ב-29 באפריל 1999 והביאו לחורבנו. להרס המגדל היו שני מניעים: פגיעה במבנה מפורסם - לא רק בסרביה אלא ביוגוסלביה לשעבר כולה - וכן השבתת שידורי חברת הרדיו והטלוויזיה של סרביה. קודם להרחבת המגדל פגעו מטוסים באספקת החשמל אליו, אך השידורים ממנו נמשכו בגיבוי של גנרטור. המגדל הופל לאחר שפצצות מונחות לייזר הרסו את אחת משלוש רגליו והביאו לקריסתו. הרס המגדל לא הצליח להביא להשבתת שידורי הטלוויזיה הסרבית.

==המגדל החדש==
ב-2002 יזמה אגודת העיתונאים של סרביה את הקמת המגדל מחדש, ושנתיים אחר כך יזמה רדיו טלוויזיה סרביה קמפיין לגיוס מימון לבנייה, שזכה לתמיכה על ידי שורה של אישים וגופים. על פי הערכה תרמו כמיליון איש כסף להקמה. בין המשתתפים בקמפיין היו הטניסאים נובאק ג'וקוביץ' ואנה איבנוביץ'.

פינוי הריסות המגדל המקורי החל במחצית שנת 2005. עבודות הבנייה מחדש החלו בשלהי שנת 2006. השלמת הבנייה התעכבה מעבר למתוכנן והמגדל החדש נפתח ב-21 באפריל 2010. גובהו הוא 204.68 מטר, שני מטר יותר מגובה המגדל המקורי שחרב. מאלו תופסים בסיס האנטנה שבראש המגדל והאנטנה עצמה גובה של 68 מטר. לצורך הבנייה שימשו 5,880 טון בטון ו-500 טון של מוטות מתכת.

מספר המבקרים השנתי במגדל עלה בהתמדה והגיע ב-2018 ל-185 אלף. ב-2017 נפתח קומפלקס תיירות בבסיסו של המגדל, לרבות מתקן ספורט.

==קישורים חיצוניים==

* [https://skyscraperpage.com/cities/?buildingID=7727 המגדל], באתר SkyscraperPage
* [https://structurae.net/en/structures/mount-avala-tv-tower המגדל], באתר Structurae

==הערות שוליים==

אוואלה
קטגוריה:בלגרד: מבנים
מרתון קליפורניה

מרתון קליפורניה (באנגלית: California International Marathon) היא ריצת מרתון המתקיימת בעיר סקרמנטו, בקליפורניה, ארצות הברית החל משנת 1983.

==היסטוריה==
המרתון הראשון אורגן בשנת 1983 והשתתפו בו 1600 רצים. הוא מנוהל על ידי איגוד הרצים של סקרמנטו. בהדרגה מספר המשתתפים גדל ל-9,000.

בשנת 1983 התחרות הייתה ריצת מבחן למשלחת ארצות הברית לאולימפיאדת לוס אנג'לס. גם היום המרתון מהווה חלק מריצות מבחון לבחירת המשלחת האולימפית של ארצות הברית. במרוצת השנים היה המרתון היה ריצת אליפות לריצות מרתון של ארצות הברית. בשנת 2020 התחרות לא התקיימה בגלל מגפת הקורונה.

המסלול מתחיל כ-40 ק"מ מהעיר בסביבת סכר פולסם, ומסתיים בכיכר של בניין .

בשנת 1983 בריצת גברים ניצח מרטי קילהומה מפינלנד עם תוצאה של 2:13:35. בהמשך הישג זה שופר מספר פעמים. השיא הנוכחי הוצג בשנת 1993 על ידי ג'רי לאוסון מארצות הברית והוא 2:10:27. ברוס דיקון מקנדה ניצח ברציה שלוש פעמים (1991, 1995 ,2001). 

בריצת נשים המנצחת הראשונה הייתה גבריאלה אנדרסון משווייץ עם תוצאה 2:33:25. סאלי איסטול מבריטניה הייתה הראשונה שירדה משעתים וחצי בשנת 1991. השיא הנוכחי 2:26:53 הושג על ידי שרה וון בשנת 2021. מספר רצות ניצחו בתחרות פעמיים, מהן ביז'ונש דבה ניצחה פעמיים ברציפות בשנים 2009 ו-2010.

== קישורים חיצוניים ==
* 

קטגוריה:ארצות הברית: ריצות מרתון
קטגוריה:סקרמנטו: ספורט
הורג אותם ברכות

הורג אותם ברכות (באנגלית: Killing Them Softly) הוא סרט פשע נאו-נואר אמריקאי משנת 2012, שנכתב ובוים על ידי אנדרו דומיניק, בהתבסס על הרומן "Cogan's Trade" מאת ג'ורג' ו' היגינס שיצא לאור בשנת 1974. בסרט מככבים בראד פיט, סקוט מק'ניירי, בן מנדלסון, ריצ'רד ג'נקינס, ג'יימס גנדולפיני, ריי ליוטה, גארט דילהאנט וסם שפרד.

== תקציר עלילה ==
ג'קי קוגן הוא חוקר מקצועי המתבקש על ידי המאפיה לגלות מי ביצע שוד במהלך משחק פוקר, עליו המאפיה הגנה.

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:סרטי 2012
קטגוריה:סרטים באנגלית
קטגוריה:סרטי פשע אמריקאיים
קטגוריה:סרטי דרמה אמריקאיים
קטגוריה:סרטים אמריקאיים מבוססי ספרים
קטגוריה:סרטי קומדיה שחורה אמריקאיים
Amarantine (שיר)

"Amarantine" הוא שיר שהוקלט על ידי הזמרת-יוצרת והמוזיקאית האירית אניה, עבור אלבום האולפן השביעי שלה, Amarantine.<ref name=":1"></ref> השיר יצא לאור ב-5 בדצמבר 2005, על ידי חברת התקליטים רפרייז רקורדס, כסינגל המוביל מתוך האלבום.<ref name=":1" /> הוא הופץ כסינגל פחות מחודש לאחר צאתו של האלבום.<ref name=":1" />

השיר הגיע למקום העשירי במצעד הסינגלים המסחריים.<ref></ref>

== רקע וכתיבה ==
השיר נכתב על ידי אניה ורומא ראיין, הולחן על ידי אניה והופק על ידי ניקי ראיין.<ref></ref> המילה "Amarantine" לקוחה מיוונית עתיקה ומשמעותה "נצחיות" או "חיי נצח" (והיא זהה לפרח האמרנט). בנוסף לשיר עצמו, הופצו כמה גרסאות נוספות שלו, חלקן כוללות את כל שלוש הרצועות, וחלקן לא כוללות את השיר "Spaghetti Western".<ref name=":0"></ref><ref name=":2"></ref>

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-22 באוקטובר 2008 והועלה לערוץ היוטיוב הרשמי של אניה.<ref name=":3"></ref>

נכון לדצמבר 2021, מונה הצפיות של הקליפ עומד על למעלה מ-20 מיליון צפיות.<ref name=":3" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|5 בדצמבר 2005
|תקליטור
|רפרייז
|style="text-align:center;"|<ref name=":0" /><ref name=":2" />
|}

== קישורים חיצוניים ==

== הערות שוליים ==

קטגוריה:שירי 2005
קטגוריה:סינגלים מ-2005
קטגוריה:שירי אניה
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שנכתבו על ידי רומא ראיין
קטגוריה:שירים שהולחנו על ידי אניה
קטגוריה:שירים שהופקו על ידי ניקי ראיין
קטגוריה:שירי העידן החדש
קטגוריה:סינגלים בהוצאת רפרייז רקורדס
גדוד הסיור הראשון (דרום אפריקה)

גדוד הסיור הראשון (באנגלית: 1 Reconnaissance Commando) היה יחידת הכוחות המיוחדים הדרום אפריקנית הראשונה, שהוקמה על ידי הגנרל פריץ לוטס - מייסד הכוחות המיוחדים של דרום אפריקה, והקצין הכללי הראשון בפיקוד הכוחות המיוחדים של דרום אפריקה. הוא מינה 11 צנחנים מוסמכים (הידועים בכינוי "התריסר המלוכלך") כחברים המייסדים. בין 11 הצנחנים הללו נכלל יאן ברייטנבך, שהופקד על חברי המייסדים על ידי הגנרל לוץ.

== היסטוריה ==
מייג'ור גנרל לוטס וגנרל ווילם לואו הבינו את הצורך של צבא דרום אפריקה ביכולת מבצעית מיוחדת. אך הרמטכ"ל הגנרל רודולף היימסטרה התנגד. רק לאחר שהאדמירל הוגו בירמן הפך לראש כוחות ההגנה של דרום אפריקה ב-1972, ניתן האישור<ref></ref>. היחידה נבנתה על פי הדגם של שירות האוויר המיוחד הבריטי וסיירי סלוס הרודזי<ref name=":0"></ref>.

היחידה התבססה במקור באודטהורן שבפרובינציית הכף, אך הועברה לדרבן ב-1974, שם היא נקראה רשמית קומנדו סיור 1. בתחילת שנות ה-80, ליחידה היו פחות מ-40 לוחמים שרובם היו לבנים. שמו שונה לגדוד הסיור הראשון ב-1996, אך פורק ושולב בגדוד סיור 4 ו-5 ב-1997.

== מפקדים ==
{| class="wikitable"
|+
!מ-
!מפקד
!עד-
|-
|1972
|קומנדט יאן ברייטנבך
|1975
|-
|1975
|מייגור י. ק. סווארט
|1981
|-
|1981
|קולונל א. אולקרס
|1983
|-
|1983
|קולנל א. בסטביר
|1988
|-
|1988
|קולונל ג. קולדר
|1997
|}

== לקריאה נוספת ==
* <bdi>978-0-624-08152-4</bdi>Strachan, Alexander (2018). 1 Recce. Cape Town: NB Publishers. ISBN

== הערות שוליים ==

קטגוריה:דרום אפריקה: היסטוריה צבאית
גאורגוס סבאניס

גאורגוס סבאניס (ביוונית: Γιώργος Σαμπάνης; נולד ב-15 במאי 1983) הוא זמר ומלחין יווני.

== ביוגרפיה ==
גיאורגוס סבאניס נולד באתונה ב-15 במאי 1983. בצעירותו הוא התאמן בריצות, היה אלוף יוון בריצת 100 מ' וניצח בתחרויות שונות. הוא השתתף בקטע ריצה במהלך פתיחת אולימפיאדת אתונה. 

באוקטובר 2007 סבאניס הקליט את הסינגל הראשון שלו. במרץ 2008 שוחרר אלבום הראשון Haramata. כל שירי האלבום נכתבו על ידי סבאניס בעצמו. בשנת 2009 הוא שחרר את האלבום השני.

בשנת 2011 סבאניס חתם על חוזה עם Cobalt Music והקליט את האלבום השלישי Mistirio Treno.

בשנת 2012 שוחרר אלבום נוסף Den Eimai Iroas שזכה להצלחה וקיבל הגדרה של אלבום זהב. אחד משירי האלבום זכה בפרס של MAD TV.

במקביל הוצאת אלבומים, סבאניס כתב שירים לזמרים יוונים שונים לרבות ניקוס איקונומופולוס ואנדוניס רמוס.

בשנת 2014 סבאניס הוציא אלבום Mono Ex Epafis שהיקף מכירות שלו הגיע לרמת "פלטינה" וזכה בפרס.

אלבום של היוצר Logia Pou Kaine הוקלט בשנת 2016 והגיע לרמה של פלטינה כפול ארבע תוך מכירת יותר מ-50 אלף תקליטים.

בשנת 2019 שוחרר אלבום השביעי Paraxena Demenoi שגם הוא הגיע לרמה של פלטינה כפול ארבע.

== קישורים חיצוניים ==

קטגוריה:פזמונאים יוונים
קטגוריה:זמרים יוונים
קטגוריה:אתלטים יוונים
קטגוריה:יוונים שנולדו ב-1983